Diari Oficial de la Generalitat Valenciana


Sumari del DOGV 5903, del 28-11-2008 (2008/13425)

RESOLUCIÓ de 17 de novembre de 2008, de la Direcció General de Justícia i Menor, per la qual es fa pública la relació de places corresponents a l'àmbit de la Comunitat Valenciana, que s'ofereixen als aspirants aprovats en les proves selectives per a ingrés en el Cos de Gestió Processal i Administrativa de l'administració de Justícia, torn promoció interna, convocades per Orde JUS/2976/2006, de 15 de setembre.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5903

Data del DOGV
:   28-11-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/13922


Data del document
:   17-11-2008

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 17 de novembre de 2008, de la Direcció General de Justícia i Menor, per la qual es fa pública la relació de places corresponents a l'àmbit de la Comunitat Valenciana, que s'ofereixen als aspirants aprovats en les proves selectives per a ingrés en el Cos de Gestió Processal i Administrativa de l'administració de Justícia, torn promoció interna, convocades per Orde JUS/2976/2006, de 15 de setembre. [2008/13695]
De conformitat amb el que establix la base quinzena de l'Orde JUS/2544/2006, de 28 de juliol, per la qual s'estableixen les bases comunes que regiran els processos selectius per a ingrés o accés en els cossos i escales de funcionaris al servei de l'administració de Justícia (Boletín Oficial del Estado, de 3 d'agost de 2006), es resol:
Primer
Fer pública la relació de places desertes en l'àmbit territorial de la Comunitat Valenciana (annex I), que s'ofereixen als aspirants que han superat el procés selectiu per a ingrés pel sistema general de promoció interna en el Cos de Gestió Processal i Administrativa, convocat per l'Orde JUS/2976/2006, de 15 de setembre.
Segon
Les sol·licituds de destinació dels aspirants d'aquest àmbit es dirigiran a la Direcció General de Justícia i Menor, Secció d'Oposicions i Concursos, carrer Avellanes, núm. 14, 46328 València, en el termini de deu dies naturals, comptats a partir de l'endemà al de la publicació d'aquesta resolució en el Boletín Oficial del Estado.
Tercer
Les sol·licituds es formalitzaran segons model que apareix com a annex II d'aquesta resolució, d'acord amb les instruccions següents:
Al model d'instància podran relacionar-se fins a un màxim de 50 llocs de treball, i indicar-hi l'òrgan, la localitat i la província.
En cas que a les persones interessades no els corresponga cap de les destinacions especificades d'aquesta manera, se seguirà l'orde de preferència per províncies que aquestes indiquen al model de sol·licitud.
Dins de cada província, les destinacions seran adjudicades per l'orde següent:
1. Tribunal Suprem i òrgans centrals.
2. Tribunals superiors de Justícia.
3. Audiències provincials.
4. Fiscalies.
5. Instituts de Medicina Legal.
6. Deganats i serveis comuns.
7. Jutjats d'Instrucció.
8. Jutjats del Penal.
9. Jutjats de Vigilància Penitenciària.
10. Jutjats de Violència sobre la Dona.
11. Jutjats de Primera Instància.
12. Jutjats del Mercantil.
13. Jutjats Contenciosos Administratius.
14. Jutjats del Social.
15. Jutjats de Primera Instància i Instrucció.
16. Jutjats de Menors.
17. Jutjats de Pau.
Quart
Una vegada finalitzat el curs selectiu i el període de pràctiques i sumades aquestes puntuacions a la de la fase de concurs oposició, es procedirà a l'adjudicació, segons l'orde obtingut en tot el procés selectiu.Cinqué
Cap aspirant no podrà anul·lar ni modificar la seua sol·licitud, una vegada acabat el termini de presentació d'aquestes.
Sisé
Si la persona interessada no formula cap sol·licitud de places o no li corresponen cap de les sol·licitades, se li destinarà, amb caràcter forçós, a qualsevol de les places no adjudicades.
Seté
L'adjudicació de les destinacions es farà amb caràcter forçós, d'acord amb l'orde de puntuació obtingut en les proves selectives en l'àmbit de la Comunitat Valenciana.
Vuité
Les destinacions adjudicades tindran caràcter definitiu equivalent a tots els efectes als obtinguts per concurs, sense que puguen participar-hi, fins que no hagen transcorregut dos anys des de la resolució en què se'ls adjudique destinació definitiva. Per al còmput dels dos anys caldrà ajustar-se al que establix el paràgraf segon, de l'article 529.3, de la Llei Orgànica 6/1985, d'1 de juliol, del Poder Judicial.
Contra la present orde podrà interposar-se recurs potestatiu de reposició, en el termini d'un mes, davant de la Direcció General de Justícia i Menor, o contenciós administratiu davant dels jutjats contenciosos administratius, en el termini de dos mesos, a partir de l'endemà a la seua publicació en el Boletín Oficial del Estado.
Madrid, 17 de novembre de 2008.- El director general de Justícia i Menor: Antonio Gastaldi Mateo.